
Zagreb, 8. lipnja 2020. 


Preporuke za sprječavanje zaraze bolešću COVID-19 tijekom održavanja 
amaterskih kulturno-umjetničkih izvedbi, kulturnih programa i manifestacija 


1. Opće preporuke 





Vidljive obavijesti. Na ulazu u prostor _ ili neposredno nakon ulaza na vidljivom je mjestu potrebno 
postaviti obavijest o obvezi pridržavanja općih higijenskih mjera i mjera fizičkog distanciranja u skladu 
s preporukama Hrvatskog zavoda za javno zdravstvo:  https://bit.ly/27Qd3Lb 


Pojačana osobna higijena. Potrebno je izbjegavati rukama dodirivati usta, nos, oči i lice. 


Dezinfekcija ruku. Na ulazu u prostor te unutra na još pokojem lakše dostupnom mjestu 
posjetiteljima, izvođačima i osoblju treba biti osiguran dozator s dezinfekcijskim sredstvom za ruke 
(npr. na bazi 70-postotnog alkohola ili drugo dezinfekcijsko sredstvo registrirano kao antiseptik za 
primjenu na ljudskoj koži) i jasno istaknuta obavijest o obvezi dezinfekcije ruku. Osoblje treba voditi 
brigu da dozator pravovremeno opskrbljuju novim količinama dezinficijensa kako bi ga uvijek bilo 
dovoljno. 


Fizička udaljenost. Za cijelo vrijeme boravka u prostorima, uključujući dolazak i odlazak, preporučuje 
se održavanje fizičke udaljenosti između osoba (publike, izvođača i osoblja) od 1,5 metra. Udaljenost 
od 2 metra preporučuje se između, i od, izvođača pjevačkih dionica te glazbenika s puhačkim 
instrumentima. Preporučuje se udaljenost od 4 metra između publike i izvođača na sceni. 


Kašljanje/kihanje. Kod kašljanja i kihanja usta i nos prekrivaju se laktom ili papirnatom maramicom 
koju poslije treba odbaciti u koš za otpad s poklopcem te treba dezinficirati ruke. Pri kašljanju i 
kihanju treba okrenuti lice od drugih osoba. 


Posuđe. Čaše, drugo posuđe i druge predmete ne treba dijeliti s drugim osobama. 


Maske za lice. Preporučuje se korištenje maske za lice tijekom ulaska, boravka i izlaska iz prostora, 
osim izvođača u trenutku izvedbe. Upute za pravilno korištenje maski za lice dostupne su na sljedećoj 
poveznici: 


https://bit.ly/3caB81N 


Dnevno mjerenje tjelesne temperature. Osoblje i izvođači trebaju prije dolaska na posao i izvedbu 
izmjeriti tjelesnu temperaturu. Ako je tjelesna temperatura viša od 37,2 “C, ako se osoba osjeća 
bolesno ili ima bilo koje znakove bolesti (odnosi se na sve simptome i znakove bolesti, ne samo na 
bolesti dišnih puteva), treba se javiti nadređenom i ne dolaziti na posao dok se telefonski ne javi 
liječniku obiteljske medicine. Svim posjetiteljima se također preporučuje da prije izlaska iz kuće 

izmjere tjelesnu temperaturu te otkažu dolazak u slučaju povišene temperature ili bilo kojih znakova 
bolesti. 


Evidencija. Za svaku izvedbu preporučuje se vođenje evidencije osoba koje sudjeluju (izvođača i 
ostalog osoblja) radi lakšeg praćenja kontakata u slučaju eventualne pojave zaraze virusom SARS- 
CoV-2 pri čemu će se prikupljati osnovni podatci: ime, prezime i broj telefona. 


2. Održavanje amaterskih — kulturno-umjetničkih izvedbi, kulturnih programa _ i 
manifestacija u zatvorenim i otvorenim prostorima 





Izvedbe i programi na otvorenom. Preporučuje se, ako postoji mogućnost, organiziranje umjetničkih 
izvedbi, kulturnih programa i manifestacija na otvorenom. 


Označavanje sjedećih i stojećih mjesta. Preporučuje se unaprijed označiti sva sjedeća i stojeća 
mjesta međusobno udaljena najmanje 1,5 metar, te ograničiti ulazak na najviše onoliko posjetitelja 
koliko ima označenih mjesta. U zatvorenom prostoru preporučuje se omogućiti isključivo sjedeća 
mjesta. 


Ograničenje ukupnog broja posjetitelja. Najveći broj posjetitelja koji mogu istovremeno boraviti u 
zatvorenim i na otvorenim prostorima, uz poštovanje preporučene fizičke udaljenosti od 1,5 metra 
među posjetiteljima, organizator će odrediti sukladno veličini prostora i vrsti događaja. U slučaju 
potrebe za dodatnim pojašnjenjima ili organizaciji događaja s većim brojem sudionika zatražit će 
odobrenje od ministarstva nadležnog za kulturu, a koje će po potrebi konzultirati Hrvatski zavod za 
javno zdravstvo. Sva događanja kao i planirani broj sudionika ovisit će o trenutnoj epidemiološkoj 
situaciji. 


Maksimalan broj sudionika tijekom održavanja profesionalnih umjetničkih izvedbi, kulturnih 
programa i manifestacija 





NAJVEĆI BROJ LJUDI 





Datum 
u zatvorenim prostorima na otvorenim prostorima 





od 27. svibnja 2020. 300 500 

















Maksimalni broj osoba na otvorenim ili u zatvorenim prostorima podložan je promjeni sukladno 
rezultatima situacijske analize i kontinuirane epidemiološke procjene stanja. 

Redoslijed ulaska i izlaska. Preporučuje se da posjetitelji ulaze jedan po jedan na način da prvi koji 
ulazi zauzima najudaljenije mjesto u gledalištu, gledajući od ulaza, i tako po redu. Preporučuje se 
razmak među posjetiteljima od najmanje 1,5 metra kod ulaska, kretanja i izlaska. Preporučuje se da 
se izlazak posjetitelja organizira tako da izlaze jedan po jedan i to na način da prvi izlazi posjetitelj 
najbliže izlazu. Posjetitelje treba podsjetiti da i nakon završetka programa drže distancu, da se ne 
zadržavaju u grupama i ne ostvaruju bliske kontakte jedni s drugima. Preporučuje se regulirati izlazak 
izvođača poštujući mjere fizičke udaljenosti, najbolje odvojeno, jedan po jedan, uz izbjegavanje 
susreta s publikom. 


Izvedbe. Preporučuje se održavati izvedbe samo sukladno evidenciji i s točno navedenim izvođačima i 
osobljem. Preporučuje se izbjegavanje fizičkog kontakta, a za izvedbe na kojima nije moguće 
održavati fizičku distancu, preporučuje se da uvijek iste osobe odrade izvedbu. Nakon izvedbe 
korištene rekvizite i ostalu opremu potrebno je dezinficirati. Nakon izvedbe preporučuje se da 
izvođači presvlačenje i tuširanje obave u što je moguće kraćem vremenskom periodu poštujući mjere 
fizičke distance. Kad god je to moguće, tuširanje se obavlja kod kuće. 


Prodaja i poništavanje ulaznica. Preporučuje se omogućavanje i poticanje internetske prodaje 
ulaznica s kojima će posjetitelji direktno ulaziti u prostor. U slučaju potrebe za blagajnama i fizičkom 
prodajom ulaznica preporučuje se postavljanje zaštitne pregrade između blagajnika i posjetitelja te 
osiguravanje beskontaktnog plaćanja. Blagajnicima i osobama koje poništavaju ulaznice preporučuje 
se nošenje maski i češća dezinfekcija ruku. 


Prodaja i posluživanje hrane i pića. Obavlja se prema Preporukama za sprječavanje infekcije u 
ugostiteljskim objektima koje su dostupne na sljedećoj poveznici: https://bit.ly/3epLcvVT 


Maksimalna zaštita posjetitelja i zaposlenika. Prilikom interakcije s posjetiteljima osoblje treba 
koristiti zaštitnu masku koja prekriva nos i usta. Treba im stalno biti na raspolaganju dezinfekcijsko 
sredstvo kojim će redovito dezinficirati ruke. 


3. Pojačana higijena prostora 





Klimatizacijski uređaji, uređaji za grijanje i ventilaciju. Opća preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju 
ventilacijskih sustava treba posebno pratiti stanje filtara i posvetiti pozornost održavanju pravilne 
brzine obnove zraka u zatvorenom prostoru. Treba provjeriti pravilno funkcioniranje opreme za 
ventilaciju i obnovu zraka. Preporučuje se ventilacija s povećanim postotkom vanjskog zraka koji 
cirkulira u sustav te način rada bez recirkulacije kako bi se poticala obnova zraka, što smanjuje 
koncentraciju potencijalno zaraznih čestica. 


Veličina prostora. Organizacija izvedbi, programa i manifestacija moguća je isključivo u prostorima 
koji mogu udovoljiti tehničkim i sigurnosnim uvjetima da se može poštovati fizička udaljenost od 1,5 
metra, odnosno 2 metra za puhače i za pjevače, te 4 metra između publike i izvođača na sceni. 


Čišćenje prostora. Često dodirivane površine kao što su ručke na vratima, ručke na prozorima, radne 
površine, rukohvati, slavine u toaletima, tipke vodokotlića, prekidači za struju, zvona na vratima, 


3 





7 
HZJZ 


HRVATSKI ZAVOD 
ZA JAVNO ZDRAVSTVO 


Rockefellerova 7 
HR-10000 Zagreb 
T: +385 1 4863 222 


F: +385 1 4863 366 
www.hzjz.hr 


tipke u dizalima te druge dodirne površine koje koristi veći broj osoba neophodno je dezinficirati prije 
početka i na kraju svake izvedbe i programa, a najmanje dvaput dnevno. Pri planiranju rasporeda, 
potrebno je osigurati dovoljno vremena za ulazak i izlazak posjetitelja i izvođača, te u slučaju dva 
uzastopna događanja omogućiti dovoljno vremena za dezinfekciju prostora. 


4. Upute za čišćenje i dezinfekciju 





Bez oboljelih od COVID-19: 
*  https://bit.ly/2VLkkt3 

Osobe pod sumnjom ili oboljele od COVID-19: 
*  https://bit.ly/3d1WmiS 


5. Napomene 





Multipleks kina. Ove preporuke ne odnose se na multipleks kina u trgovačkim centrima. 


